2018 m. 17 savaitę didmeninėje prekyboje vidutinės degalų (išskyrus automobilių dujų) kainos didėjo. Didmeninė dyzelino žemės ūkiui kaina analizuojamu laikotarpiu padidėjo 2,3 proc., krosnių kuro – 2,4 proc., dyzelino – 1,5 proc., benzino A-95 – 1,3 proc., o automobilių dujų – sumažėjo 0,4 proc. Palyginti su 2017 m. atitinkamu laikotarpiu didmeninė dyzelino kaina padidėjo 10,3 proc., dyzelino žemės ūkiui – 21,4 proc., krosnių kuro – 16,4 proc., benzino A-95 – 4,3 proc., o automobilių dujų – sumažėjo 0,4 proc.
Mažmeninėje prekyboje 2018 m. 17 savaitę vidutinės degalų kainos kito įvairiai. Mažmeninė dyzelino kaina analizuojamu laikotarpiu padidėjo 2,7 proc., benzino A-95 – 1,7 proc., dyzelino žemės ūkiui – nepasikeitė, o automobilių dujų – sumažėjo 1,8 proc. Palyginti su 2017 m. atitinkamu laikotarpiu mažmeninė benzino A-95 kaina padidėjo 3,4 proc., dyzelino žemės ūkiui – 12,5 proc., dyzelino – 5,6 proc., o automobilių dujų – sumažėjo 5,3 proc.
Didžiuosiuose Lietuvos miestuose (Vilniuje, Kaune, Klaipėdoje ir Šiauliuose) analizuojamu laikotarpiu vidutinės mažmeninės degalų kainos kito įvairiai.
Savaitės pradžioje Niujorko biržoje šviesiosios naftos kaina buvo apie 68,35 USD už barelį, o pabaigoje ji kainavo apie 67,98 USD už barelį. 2018 m. 17 savaitę šviesiosios naftos kaina šioje biržoje sumažėjo 0,5 proc.
**Vidutinės degalų kainos Lietuvos rinkoje 2018 m. 17 savaitę**

****

**Vidutinės mažmeninės degalų kainos didžiuosiuose Lietuvos miestuose 2018 m. 17 savaitę**

****